CELEX: 62014TN0464
Language: hr
Date: 2014-06-20 00:00:00
Title: Predmet T-464/14 P: Žalba koju je 20. lipnja 2014. podnio Risto Nieminen protiv presude Službeničkog suda od 10. travnja 2014. u predmetu F-81/12, Nieminen/Vijeće

11.8.2014   
            
            
               HR
            
            
               Službeni list Europske unije
            
            
               C 261/45
            
         Žalba koju je 20. lipnja 2014. podnio Risto Nieminen protiv presude Službeničkog suda od 10. travnja 2014. u predmetu F-81/12, Nieminen/Vijeće
   (Predmet T-464/14 P)
   2014/C 261/71
   Jezik postupka: francuski
   
      Stranke
   
   
      Žalitelj: Risto Nieminen (Kraainem, Belgija) (zastupnici: M. de Abreu Caldas, D. de Abreu Caldas i J.-N. Louis, odvjetnici)
   
      Druga stranka u postupku: Vijeće Europske unije
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine presudu Službeničkog suda Europske unije (drugo vijeće) donesenu 10. travnja 2014. u predmetu F-81/12 (Risto Nieminen/Vijeće);
            
         
               —
            
            
               naloži Vijeću snošenje troškova prvostupanjskog i drugostupanjskog postupka.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe dva žalbena razloga.
   
               1.
            
            
               Prvi žalbeni razlog odnosi se na povredu prava obrane, zbog toga što je Službenički sud držao da tužitelj nije podnio dovoljno dokaznih elemenata kako bi dokazao očitu pogrešku u ocjeni, usprkos tome što je znao da tužitelj nije imao stvarnih mogućnosti dokazati tu pogrešku i usprkos tome što je odbijao naložiti tuženiku da podnese sve relevantne dokumente za ocjenu osnovanosti tog tužbenog razloga.
            
         
               2.
            
            
               Drugi žalbeni razlog odnosi se na iskrivljavanje dokaznih i činjeničnih elemenata.